**Քլիֆֆորդ Բերքեթ** (անգլ.՝ Clifford Birkett, սեպտեմբերի 17, 1933(1933-09-17), Haydock, St Helens, Մերսիսայդ, Անգլիա, Միացյալ Թագավորություն - հունվարի 11, 1997(1997-01-11)), ավելի հայտնի է որպես Քլիֆֆ Բերքեթ (անգլ.՝ Cliff Birkett), անգլիացի ֆուտբոլիստ, հարձակվող։

Կենսագրություն
--------------

Ծագումով Հայդոկից է (Լանկաշիր կոմսություն), 1948-1949 թվականներին Բերքեթը հանդես է եկել Անգլիայի ֆուտբոլի դպրոցական հավաքականում։ 1949 թվականին սիրողական պայմանագիր է կնքել «Մանչեսթեր Յունայթեդի» հետ, իսկ 1950 թվականի հոկտեմբերին՝ պրոֆեսիոնալ պայմանագիր։ 1950 թվականի դեկտեմբերի 2-ին «Մանչեսթեր Յունայթեդի» հիմնական կազմում նշել է նորամուտը «Նյուքասլ Յունայթեդի» դեմ առաջին դիվիզիոնի խաղում՝ փոխարինելով վնասվածք ստացած Թոմի Բոգանին։ Մեկ շաբաթ անց առաջին գոլն է խփել «Յունայթեդի» կազմում՝ աչքի ընկնելով «Հադերսֆիլդ Թաունի» դեմ խաղում։ 1950/51 մրցաշրջանում ընդհանուր առմամբ թիմի կազմում մասնակցել է 9 հանդիպման, խփել է 2 գոլ։ Հետագա մրցաշրջաններում հիմնական թիմում հանդես չի եկել՝ մրցակցությունում պարտվելով Հարի Մաքշեյնին ու Ջոնի Բերիին, և խաղացել է պահեստայինների թվում։ Եղել է ակումբի խաղացող մինչև 1956 թվականի հունիսը, որից հետո տեղափոխվել է «Սաութպորտ»։

«Սաութպորտում» նորամուտը նշել է 1956 թվականի օգոստոսի 1-ին «Սկանտորպ Յունայթեդի» դեմ Հյուսիսային երրորդ դիվիզիոնի խաղումէ աչքի ընկնելով խփած գնդակով։ Թիմի կազմում անցկացրել է 1956/57 մրցաշրջանը՝ խաղալով 19 հանդիպում (14 հանդիպում՝ լիգայում, 2՝ Անգլիայի գավաթում, 3՝ Լանկաշիրի գավաթում) և խփելով 5 գոլ։ Մրցաշրջանի ավարտից հետո ակումբից հեռացել է ազատ գործակալի կարգավիճակով։

Հետագայում հանդես է եկել «Կրոմպտոն Ռեքրիեյշն», «Ուիգան Ռովերս» և «Մաքլսֆիլդ Թաուն» թիմերում։ «Մաքլսֆիլդում» մասնակցել է 23 հանդիպման և խփել 7 գնդակ 1959/60 մրցաշրջանում։

Մահացել է Հեյդոկում 1997 թվականին՝ 63 տարեկանում։ Նրա երկու եղբայրները՝ Ռոնին և Ուիլֆը, նույնպես պրոֆեսիոնալ ֆուտբոլիստներ էին։

Ելույթների վիճակագրություն
--------------------------

**Ակումբային կարիերա**| Ակումբ | Մրցաշրջան | Լիգա | Գավաթ | Արդյունք |
| --- | --- | --- | --- | --- |
| Խաղեր | Գոլեր | Խաղեր | Գոլեր | Խաղեր | Գոլեր |
| Մանչեսթեր Յունայթեդ | 1950/51 | 9 | 2 | 4 | 0 | 13 | 2 |
| Ընդհանուր | 9 | 2 | 4 | 0 | 13 | 2 |
| Սաութպորտ | 1956/57 | 14 | 3 | 2 | 0 | 39 | 5 |
| Ընդհանուր | 14 | 3 | 2 | 0 | 16 | 3 |
| Մաքլսֆիլդ Թաուն | 1959/60 | 19 | 7 | 0 | 0 | 19 | 7 |
| Ընդհանուր | 19 | 7 | 0 | 0 | 19 | 7 |
| Ընդհանուր կարիերայում | 42 | 12 | 6 | 0 | 48 | 12 |

Ծանոթագրություններ
------------------

1. 1 2 3  *Iain McCartney* The official Manchester United Players A-Z. — London: Simon & Schuster, 2013. — P. 43. — ISBN 978-1-47112-846-2
2. 1 2  «Cliff Birkett» (անգլերեն). Barry Hugman's Footballers.
3. 1 2  «Clifford Birkett» (անգլերեն). MUFCInfo.com.
4. ↑  «Manchester United 1 v 2 Newcastle United, League Division One Matchday 20, 2nd December 1950, Season 1950-1951, Venue:Old Trafford» (անգլերեն). MUFCInfo.com.
5. ↑  «Huddersfield Town 2 v 3 Manchester United, League Division One Matchday 21, 9th December 1950, Season 1950-1951, Venue:Leeds Road» (անգլերեն). MUFCInfo.com.
6. 1 2  «Cliff Birkett» (անգլերեն). Southportfootballclub.co.uk.
7. ↑  «Cliff Birkett» (անգլերեն). Southportfootballclub.co.uk.
8. ↑  «Manager and player profiles: B» (անգլերեն). The Silkmen Archives.
9. ↑  Ֆուտբոլային լիգայի առաջին դիվիզիոն, Ֆուտբոլային լիգայի երրորդ հյուսիսային դիվիզիոն, Չեշիր կոմսությնա լիգա։
10. ↑  Անգլիայի գավաթ

Արտաքին հղումներ
----------------

* Ֆուտբոլիստի էջը MUFCInfo.com կայքում (անգլ.)
* Ֆուտբոլիստի էջը Southportfootballclub.co.uk կայքում (անգլ.)
* Ֆուտբոլիստի էջը 11v11.com կայքում (անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | worldfootball.net (խաղացող) |

 |